סק"א סנקט פטרבורג

אליפות ברית המועצות

הקבוצה נטלה חלק באליפויות המדינה מאז עונת 1946/47, עונת הבכורה של אליפות ברית המועצות בהוקי קרח, למעט בעונות 1947/48 — 1949/50 (בעונת 1947/48 הקבוצה לא השתתפה באליפות, בעונות 1948/49 ו-1949/50 התמודדה בליגות הנמוכות) ובעונת 1991/92 התמודדה בליגת השנייה.
הישג השיא של הקבוצה בתקופה הסובייטית הוא מקום שלישי בעונות 1971 ו-1987, קודם לכן סיימה במקום הרביעי בעונות 1954, 1956, 1967, 1970.

אליפות רוסיה

הקבוצה התמודדה בליגת העל הרוסית בהוקי קרח, אך לא הגיעה להישגים משמעותיים. בעונת 1992/1993 סיימה במ'ום הרביעי. בעונת 2005/06 סיימה במקום ה-13 באליפות, ב-15 בפברואר 2003 הגיעה לשיא צופים במשחק הוקי קרח בליגה הרוסית כשבמשחק נגד ספרטק מוסקבה בהיכל הקרח בסנקט פטרבורג צפו 12,300 איש.
בעונת 2007/08 סיימה במקום הששי בעונה הסדירה והעפילה עד לשמינית גמר פלייאוף הליגה ואומנם גברה על ספרטק מוסקבה בתוצאה 3:2 אך במשחק רבע הגמר הפסידה ללוקומוטיב יארוסלבל בתוצאה 3:1 וסיימה את דרכה באליפות.

ליגת ההוקי הקונטיננטלית

הקבוצה הייתה לאחת ממייסדות ליגת ההוקי הקונטיננטלית ובעונת הבכורה (2008/09) סיימה את העונה הסדירה במקום השלישי בבית שלה והעפילה לשמינית הגמר, אך הפסידה בתוצאה 0:3 לספרטק מוסקבה.
בעונת 2009/10 סיימה ראשונה בבית שלה ובחטיבה המערבית של KHL והעפילה לשמינית הגמר, אך הפסידה לדינמו מוסקבה בתוצאה 3:1 ומאמן הקבוצה הקנדי באר סמית' הגש את התפטרותו.
באוקטובר 2009 מניות החברה נרכשו על ידי חברת "פטרבורג-רגיון-גז" (Петербургрегионгаз), חברת בת של תאגיד גזפרום. בתקופת הביניים שלפני פתיחת עונת 2010/11 הקבוצה ביצעה רכש של כמה שחקנים מליגת ה-NHL (בשל שביתה שפרצה שם) ובשורותיה חתמו איליה קובאלצ'וק, סרגיי בוברובסקי וולדימיר טאראסנקו. קובאלצ'וק הפך למלך השערים של הקבוצה (42 נקודות, 18 שערים ו-24 מסירות) והיה לאחר מכן לקפטן הקבוצה. בינואר 2013 חתם קריס לטאנג מקבוצת פיטסבורג פינגווינס בשורות הקבוצה אך לבסוף לא הספיק לשחק ולו משחק אחד ושוחרר עם חידוש ליגת NHL.
בעונת 2012/13 סק"א זכתה לראשונה בגביע היבשת עם המאזן הטוב ביותר בעונה הסדירה ובפלייאוף הליגה העפילה עד לגמר החטיבה המערבית של KHL אך הפסידה שוב לדינמו מוסקבה והצליחה לסיים כסגנית אלופת המדינה.
בעונת 2013/14 איליה קובאלצ'וק הפך לקפטן הקבוצה. הקבוצה סיימה את העונה הסדירה במקום השני בבית ובסיבוב הראשון של גביע גגארין גברה על צסק"א מוסקבה (0:4), אך לא הצליחה לגבור על לוקומוטיב יארוסלבל והפסידה לה 4:2 בסדרה. בסיום העונה הודח מטה האימון ובאפריל 2014 מונה ויאצ'סלב ביקוב למאמן הקבוצה החדש. בספטמבר 2014 סיימה את החודש עם 100% הצלחה ללא אף הפסד.
עונת 2014/15 הייתה המוצלחת ביותר בתולדות הקבוצה. סק"א סיימה במקום השני בליגה הסדירה, כשרק צסק"א מוסקבה מעליה. בשלב פלייאוף הליגה גברה על טורפדו ניז'ני נובגורוד (1:4) והייתה לקבוצה הראשונה בתולדות KHL שהצליחה לגבור על צסק"א מוסקבה (4:3) והעפילה לגמר גביע גגארין והפכה לאלופת ליגת KHL לאחר שגברה על אק בארס קאזאן בתוצאה 4:1.
את עונת 2015/16 הקבוצה סיימה במקום הששי בבית והעפילה עד לגמר החטיבה וחצי גמר גביע גגארין אך הפסידה לצסק"א מוסקבה בתוצאה 4:0.
בעונת 2016/17 סיימה במקום הראשון בבית עם יחס השערים הטוב ביותר בליגה והעפילה לפלייאוף הליגה. היא גברה על ויטיאז פודולסק (4:0) בשמינית גמר, גברה על דינמו מוסקבה (1:3) ברבע גמר גביע גגארין, גברה על לוקומוטיב יארוסלבל (4:0) בחצי גמר גביע גגארין והעפילה לגמר גביע גגארין והוכתרה כאלופת המערב, בגמר גברה על הטוענת לתואר "מטאלורג מגניטוגורסק" בתוצאה 4:1 בסדרה וזכתה בפעם השנייה בתולדותיה באליפות ליגת ההוקי הקונטיננטלית וגביע גגארין.
את עונת 2017/2018 פתחה בסערה עם זכייה בגביע לוקומוטיב לאחר ניצחון על צסק"א מוסקבה ועם 19 ניצחונות רצופים בעונה הסדירה, לרבות 5:0 על ספרטק מוסקבה, במה שמהווה להישג שיא בליגת ה-KHL. הקבוצה סיימה את העונה השנייה במקום הראשון עם מאזן של 9 הפסדים ב-56 משחקים, 227 שערים שהובקעו (יותר מכל קבוצה אחרת בליגה), 97 שערי חובה (רק לצסק"א היה פחות – 89). בנוסף, 2 מלכי השערים של העונה הסדירה היו שחקני סק"א איליה קובאלצ'וק (63 נקודות) וניקיטה גוסב (62 נקודות).
בעונת 2018/2019, הקבוצה הוכתרה לקבוצה השנייה בפופולריות שלה באירופה ולקבוצה הפופולרית ביותר בליגה בעונה הסדירה, עם ממוצע של 13,016 למשחק, כשבסך הכל 403,496 איש צפו בה.

היכל הבית

הקבוצה מארחת את משחקיה בהיכל הקרח (ברוסית: Ледовый дворец) המרכזי שלה, בעיר סנקט פטרבורג, המכיל 12,500 מקומות ישיבה, בה משחקת הקבוצה את מרבית משחקי הבית שלה. עד 2009 הקבוצה אירחה משחקים גם בהיכל הספורט יובילייני (בן 7,012 המקומות), אשר כעת משמש כהיכל הספורט המשני. בעונת 2017/18 במשחקי הבית של הקבוצה היו 11,847 צופים בממוצע.
ב-2019 צפוי להתחיל בנייתו של היכל קרח חדש, שמכונה כעת סק"א ארנה ומתוכנן להכיל 23,000 מושבים ומיועד לארח את אליפות העולם בהוקי קרח 2023.